Spremembe splošnega izkaza prihodkov in oddelka III so na voljo na portalu EUR-Lex ( https://eur-lex.europa.eu/budget/www/index-sl.htm ).

—Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 ter zlasti člena 44 Uredbe,

—Pogodbe o delovanju Evropske unije (PDEU) in zlasti člena 314 PDEU v povezavi s Pogodbo o ustanovitvi Evropske skupnosti za atomsko energijo (Pogodba Euratom) in zlasti členom 106a Pogodbe Euratom,

4. Zbirna razpredelnica po razdelkih večletnega finančnega okvira

OBRAZLOŽITVENI MEMORANDUM

1. Uvod

Uredba o večletnem finančnem okviru za obdobje 2021–2027 je bila sprejeta decembra 2020. Zakonodajni okvir za sklade v okviru deljenega upravljanja za obdobje 2021–2027, zlasti uredba o skupnih določbah, je bil sprejet sredi leta 2021. To je pomenilo, da je bil pravni okvir za načrtovanje skladov v okviru deljenega upravljanja vzpostavljen pozno.

Člen 7 uredbe o večletnem finančnem okviru določa posebno prilagoditev zgornjih mej večletnega finančnega okvira, ki jo Komisija izvede na začetku leta 2022 in ki omogoča prenos v letu 2021 dodeljenih odobritev za prevzem obveznosti za določene sklade v okviru deljenega upravljanja, ki se ne porabijo ali prenesejo, če se po 1. januarju 2021 sprejmejo nova pravila ali programi na podlagi deljenega upravljanja. Devet zadevnih skladov, ki so našteti v členu 7(1) uredbe o večletnem finančnem okviru, je Evropski sklad za regionalni razvoj, Evropski socialni sklad plus, Kohezijski sklad, Sklad za pravični prehod, Evropski kmetijski sklad za razvoj podeželja, Evropski sklad za pomorstvo in ribištvo, Sklad za azil in migracije in vključevanje, Sklad za notranjo varnost ter instrument za finančno podporo za upravljanje meja in vizume.

Rezultati prilagoditev zgornjih mej večletnega finančnega okvira za razdelke 2a, 3, 4 in 5, ki jih izvede Komisija v skladu s členom 7 uredbe o večletnem finančnem okviru, so vključeni v posebno sporočilo.

Predlog spremembe proračuna (PSP) št. 1 za leto 2022 odraža učinek tega prenosa na odobritve za prevzem obveznosti v letu 2022 za različne sklade v okviru deljenega upravljanja v razdelkih 2a, 3, 4 in 5. Preostali preneseni zneski se bodo odražali v ustreznih predlogih proračuna za leta 2023, 2024 in 2025.

Na splošno se neto učinek tega PSP na odhodke v proračunu za leto 2022 kaže kot povečanje v višini 12 247,1 milijona EUR v odobritvah za prevzem obveznosti. Dodatne odobritve plačil se ne zahtevajo.

2. Zahteve po razdelkih in programih večletnega finančnega okvira

Sprejetji sporočila o prilagoditvi večletnega finančnega okvira in tega PSP sta nujna pogoja, da se lahko v letu 2022 začnejo izvajati vsi programi, ki v letu 2021 niso bili sprejeti, in sicer s prvim obrokom proračunskih obveznosti in plačilom predhodnega financiranja v okviru teh programov. To reprogramiranje zadeva vseh 27 držav članic. Hitro sprejetje tega PSP bi preprečilo nadaljnje zamude pri izvajanju programov.

V skladu z določbami člena 7 uredbe o večletnem finančnem okviru se zneski, za katere v letu 2021 niso bile prevzete obveznosti niti niso bili preneseni v leto 2022, v enakih deležih prenesejo v vsako posamezno leto od 2022 do 2025. Zato ta PSP odraža prenos 25 % dodelitev, ki v letu 2021 niso bile porabljene (tj. odobritve za prevzem obveznosti, ki niso bile porabljene niti prenesene), kar ustreza skupnemu znesku 12 247,1 milijona EUR za proračunsko leto 2022. Posamezni zneski, ki se prenesejo v leto 2022, so podrobno opisani po proračunskih vrsticah v spodnjih razpredelnicah.

Komisija v okviru tega predloga spremembe proračuna ne predlaga nobene spremembe ravni odobritev plačil. Kot običajno bo pozorno spremljala izvrševanje proračuna, kar lahko privede do predlogov za prilagoditev pozneje tekom leta.

2.1 Podrazdelek 2a – Ekonomska, socialna in teritorialna kohezija

Povečanje odobritev za prevzem obveznosti v letu 2022 zaradi prenosa v višini 25 % dodelitev, ki niso bile porabljene v letu 2021 niti prenesene v leto 2022, znaša 11 605,4 milijona EUR, in sicer podrobneje:

Proračunska vrstica Naziv Odobritve za prevzem obveznosti Evropski sklad za regionalni razvoj (ESRR) 05 02 01 ESRR – Odhodki iz poslovanja 7 224 718 708 05 02 04 Sklad za pravični prehod (JTF) – Prispevek iz Evropskega sklada za regionalni razvoj (ESRR) 14 353 159 05 02 07 Instrument za upravljanje meja in vizume (BMVI) – Prispevek iz ESRR 11 307 381 Kohezijski sklad 05 03 01 Kohezijski sklad – Odhodki iz poslovanja 1 166 831 558 05 03 05 Instrument za upravljanje meja in vizume (BMVI) – Prispevek iz Kohezijskega sklada 2 985 607 Evropski socialni sklad plus (ESS+) 07 02 01 Sklop ESS+ v okviru deljenega upravljanja – Odhodki iz poslovanja 3 175 830 376 07 02 03 Sklad za pravični prehod (SPP) – Prispevek iz ESS+ 3 588 359 07 02 09 Instrument za upravljanje meja in vizume (BMVI) – Prispevek iz ESS+ 5 771 169 Skupaj 11 605 386 317

2.2 Razdelek 3 –Naravni viri in okolje

Povečanje odobritev za prevzem obveznosti v letu 2022 zaradi prenosa v višini 25 % dodelitev, ki niso bile porabljene v letu 2021 niti prenesene v leto 2022, znaša 445,7 milijona EUR, in sicer podrobneje: